rejauldu/bengali-wikipedia huggingface dataset:
থাম্ব| নোট এবং কার্ডের পকেট সহ একটি ত্রিভাঁজ ওয়ালেট এবং একটি শনাক্তকরণ কার্ড প্রদর্শনের জন্য একটি জানালা ওয়ালেট বা মানিব্যাগ হল একটি সমতল খাপ বা থলি যা প্রায়ই কাগজের মুদ্রা, ক্রেডিট কার্ডের মতো ছোট ব্যক্তিগত উপকরণ বহন করতে ব্যবহৃত হয়; শনাক্তকরণ নথি যেমন ড্রাইভিং লাইসেন্স, পরিচয়পত্র, ক্লাব কার্ড ; আলোকচিত্র, ট্রানজিট পাস, ব্যবসায়িক কার্ড এবং অন্যান্য কাগজ বা লেমিনেটেড কার্ড। ওয়ালেটগুলি সাধারণত চামড়া বা কাপড় দিয়ে তৈরি হয় এবং এগুলো সাধারণত পকেটের আকারের হয় এবং ভাঁজ করা যায়।  ওয়ালেটের মধ্যে মানি ক্লিপ, কয়েন পার্স, একটি চেইন ফাস্টেনার, বা একটি জিপার অন্তর্ভুক্ত থাকতে পারে। পাসপোর্ট, পরিধানযোগ্য আইডি কার্ড এবং চেকবুক রাখার জন্য বিশেষ ওয়ালেট রয়েছে। কিছু অস্বাভাবিক ওয়ালেট কব্জি বা জুতায় দেখা যায়। ওয়ালেট একটি ফ্যাশন আনুষঙ্গিক হিসাবে ব্যবহার করা যেতে পারে, বা মালিকের অবস্থা বা শৈলী, সম্পদ প্রদর্শন করতে।   ব্যুৎপত্তি  শব্দটি ১৪ শতকের শেষের দিকে উদ্ভূত হয়েছিল, যার অর্থ "ব্যাগ" বা ''থলে'' বা "ন্যাপস্যাক", অনিশ্চিত উৎপত্তি (নরমান-ফরাসি গোলেট (লিটল স্নাউট ?), অথবা অনুরূপ জার্মান শব্দ থেকে, প্রোটো-জার্মানিক শব্দ "ওয়াল" থেকে, যা অর্থ "রোল" (মূল থেকে "ওয়েল", যার অর্থ "বাঁকানো বা ঘোরানো।"  (উদাহরণস্বরূপ ডাচ এবং ফ্রিসিয়ান ভাষায় "ন্যাপজাক" দেখুন)। শেক্সপিয়ারের প্রাথমিক লেখায় এমন কিছু বর্ণনা করেছে যা আমরা আজকে একটি ব্যাকপ্যাকের মতো চিনতে পারি। "কাগজের টাকা বহনের জন্য সমতল ধারক"-এর আধুনিক অর্থ আমেরিকান ইংরেজিতে ১৮৩৪ সালে প্রথম রেকর্ড করা হয়।   প্রাচীন গ্রীক শব্দ কিবিসিস, যা দেবতা হার্মিসের বহন করা থলি এবং পৌরাণিক নায়ক পার্সিয়াস দানব মেডুসার বিচ্ছিন্ন মাথা বহনকারী বস্তাকে বর্ণনা করার জন্য বলা হয়েছে, সাধারণত "ওয়ালেট" হিসাবে অনুবাদ করা হয়েছে।     আরও দেখুন    কয়েন পার্স  টাকার থলে  মানি বেল্ট  নেটসুকে  স্পোরান   তথ্যসূত্র    বহিঃসংযোগ   বিষয়শ্রেণী:আনুষাঙ্গিক পরিধেয় বিষয়শ্রেণী:থলে বিষয়শ্রেণী:টাকার ধারক বিষয়শ্রেণী:দেশীয় যন্ত্রপাতি বিষয়শ্রেণী:ব্যাগ (ফ্যাশন) বিষয়শ্রেণী:চামড়াজাত পণ্য বিষয়শ্রেণী:গৃহস্থালী জিনিসপত্র
বোর্জ নর্ড বা বুর্জ আল-শামাল (), আল-বুর্জ আশ-শামালি () হলো মরক্কোর ফেজ শহরের একটি দুর্গ। এটি প্রথম ১৫৮২ সালে সাদি রাজবংশ কর্তৃক প্রতিষ্ঠিত হয়, যা ১৬ শতকের পর্তুগিজ দুর্গের আদলে তৈরি হয়েছিল। এটি ফেজ শহরের আশেপাশের বৃহত্তম প্রতিরক্ষা কাঠামোগুলির মধ্যে একটি এবং বারুদের যুগে সামরিক স্থাপত্যে ইউরোপীয়-শৈলীর পরিবর্তনগুলিকে অন্তর্ভুক্ত করা কয়েকটির মধ্যে একটি। বর্তমানে দুর্গটি অস্ত্র জাদুঘর হিসেবে জনসাধারণের জন্য উন্মুক্ত।البرج الشمالي. Saaih. Retrieved January 13, 2018.   ঐতিহাসিক পটভূমি  বাম|থাম্ব|267x267পিক্সেল| দুর্গ এবং জাদুঘরের ভেতরে ১৫৮২ সালে শক্তিশালী সাদি সুলতান আহমদ আল-মনসুর এই দুর্গটি নির্মাণ করেছিলেন। সাদিয়ানরা, যাদের রাজধানী ছিল মারাকেশ, ফেজে তাদের শাসনের বিরুদ্ধে উল্লেখযোগ্য প্রতিরোধের সম্মুখীন হয়েছিল এবং এই দুর্গটি শহরকে ঘিরে তারা যে কয়েকটি দুর্গ তৈরি করেছিল তার মধ্যে একটি। তাদের উদ্দেশ্য ছিল ফেস এল-বালির (পুরাতন শহর) অস্থির জনগোষ্ঠীকে নিয়ন্ত্রণে রাখা এবং বাইরের আক্রমণ থেকে শহরটিকে রক্ষা করা। তদনুসারে, দুর্গগুলি শহরকে উপেক্ষা করে কমান্ডিং পজিশনে নির্মিত হয়, যেখান থেকে তাদের কামানগুলি ইচ্ছা করলে সহজেই শহরটিতে বোমাবর্ষণ করতে পারত। বোর্জ নর্ডের পাশাপাশি এই সময়ে নির্মিত অন্যান্য দুর্গগুলি ছিল: দক্ষিণ থেকে ফেজকে উপেক্ষা করে পাহাড়ের চূড়ায় উপত্যকা জুড়ে বোর্জ নর্ডের মুখোমুখি বোর্জ সুদ; দক্ষিণ-পূর্বে বাব ফতুহকে রক্ষাকারী দুর্গকাসবাহ তামদার্ত; এবং ফেস এল-জিদিদের পূর্ব ও দক্ষিণ দেয়াল বরাবর নির্মিত তিনটি দুর্গের মধ্যে একটি এবং ফেস এল-বালির সবচেয়ে কাছের দুর্গ বোর্জ শেখ আহমেদ। সাদিয়ানরা পর্তুগিজ সামরিক স্থাপত্যের অনুকরণে বোর্জ নর্ড, বোর্জ সুদ এবং ফেস এল-জিদিদের নতুন দুর্গ নির্মাণ করেছিল। ১৫৭৮ সালে বিখ্যাত তিন রাজার যুদ্ধে বন্দী ইউরোপীয় বন্দীদের শ্রম এবং দক্ষতা সম্ভবত তাদের নির্মাণে সহায়তা করেছিল। এটিই ফেজের  প্রথম এবং তর্কসাপেক্ষে একমাত্র দুর্গ যা বারুদের নতুন যুগের জন্য তৈরি করা হয়।  দুর্গের বৃহৎ কোণার বুরুজগুলি (যার ফলে এটিকে উপর থেকে তারার মতো দেখায়) আলাউইত আমলে পরবর্তীকালে যুক্ত করা হয়েছিল বলে মনে করা হয়। মূল দুর্গটি বোর্জ সুদের মতো আরও ঘনকীয় এবং দেখতে প্রায় ঘনকীয় হত, যা এখনও তার আসল রূপ ধরে রেখেছে।   অস্ত্র জাদুঘর  থাম্ব|250x250পিক্সেল| মেমোনা গান, তিন রাজার যুদ্ধের একটি সাদিয়ান কামান। বর্তমানে দুর্গটিতে অস্ত্র জাদুঘর (ফরাসি : Musée des armes) অবস্থিত। ১৯৬৩ সালে প্রতিষ্ঠিত এই জাদুঘরটি ছিল মরক্কোর প্রথম জাদুঘর যা অস্ত্র ও বর্মের ইতিহাসে বিশেষায়িত ছিল। এর সংগ্রহে প্রাগৈতিহাসিক যুগ থেকে শুরু করে ২০ শতক পর্যন্ত ৩৫টি দেশ থেকে উৎপাদিত ৫০০০টি পর্যন্ত শিল্পকর্ম (যার মাত্র কিছু অংশ প্রদর্শনের জন্য রয়েছে) রয়েছে। জাদুঘরটি মরক্কোর অস্ত্র সংগ্রহের উপর জোর দেয় এবং এতে প্রচুর পরিমাণে অস্ত্র রয়েছে যা ফেজের মাকিনাতে তৈরি করা হয়েছিল, যা ১৮৮৬ সালে ফেজের রাজপ্রাসাদের পাশে প্রতিষ্ঠিত একটি শিল্প অস্ত্র কারখানা। প্রদর্শনীতে উল্লেখযোগ্য নিদর্শনগুলির মধ্যে একটি হল একটি বিশাল সাদিয়ান কামান যা ১৫৭৮ সালে তিন রাজার যুদ্ধের সময় ব্যবহৃত হয়েছিল। এটি প্রায় ৫ মিটার লম্বা এবং প্রায় ১২ টন ওজনের ছিল।BORJ-NORD MUSEUM . Museums of Morocco. Retrieved January 13, 2018.  ২০০৩ সালে ভবন, জাদুঘর এবং এর সংগ্রহ ব্যাপকভাবে সংস্কার করা হয়।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:মরক্কোর দর্শনীয় স্থান বিষয়শ্রেণী:মরক্কোর জাদুঘর বিষয়শ্রেণী:মরক্কোর ভবন ও স্থাপনা
ফাউজিয়া গাইলানি আফগানিস্তানের একজন মহিলা রাজনীতিবিদ। ২০০৫ সালে হেরাত প্রদেশ থেকে আফগানিস্তানের ওলেসি জিরগার, দেশটির পার্লামেন্টের নিম্নকক্ষ, সদস্য হিসেবে নির্বাচিত হন।  তিনি প্রায় ১৬,৮৮৫ ভোট পেয়ে হেরাত থেকে নির্বাচিত হন। নির্বাচনের আগে ফাউজিয়া একটি ফিটনেস সেন্টার প্রতিষ্ঠা করেন। তিনি আফগানিস্তানের গাইলানি বংশীয় পশতুন পরিবারের অন্তর্গত।https://fpc.state.gov/documents/organization/121930.pdf ফাউজিয়া নারীর বিরুদ্ধে সহিংসতার বিরুদ্ধে কথা বলেছেন, এবং মেয়েদের জোরপূর্বক বিয়ের বিরুদ্ধেও সোচ্চার। তিনি নিজেই মাত্র তেরো বছর বয়সে বিয়ে করতে বাধ্য হয়েছিলেন। আফগানিস্তানের কবি নাদিয়া আঞ্জুমানের হত্যার পর তাকে ব্যাপকভাবে উদ্ধৃত করা হয়েছিল। নাদিয়া আঞ্জুমানের স্বামীকে তার হত্যার জন্য গ্রেফতার করা হয়েছিল।  কংগ্রেসিয়াল রিসার্চ সার্ভিস ফাউজিয়াকে স্বাধীন প্রতিনিধি হিসাবে বর্ণনা করে, যার সমর্থনে হামিদ কারজাই প্রশাসন জয়ের জন্য কষ্ট পোহাতে হয়েছিল।  তথ্যসূত্র  তথ্যসূত্র  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী রাজনীতিবিদ বিষয়শ্রেণী:পশতু ব্যক্তি বিষয়শ্রেণী:পশতু নারী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
ত্রিশাল নজরুল বালিকা উচ্চ বিদ্যালয় বাংলাদেশের ময়মনসিংহ জেলার ত্রিশাল উপজেলায় অবস্থিত একটি বালিকা বিদ্যালয়।   অবস্থান  বিদ্যালয়টি ময়মনসিংহ জেলার ত্রিশাল উপজেলার পৌরসভায় অবস্থিত।   বিদ্যালয়ের বিভিন্ন সংকেতলিপি   শিক্ষাপ্রতিষ্ঠান সনাক্তকরণ সংখ্যা (EIIN) : ১৩৩৮৪৯  বিদ্যালয় সংকেতলিপি :   মাসিক বেতন ক্রম (MPO) সংকেতলিপি : ৪০১১১২১৩০২   অবকাঠামো 	  ইতিহাস  কবি কাজী নজরুল ইসলামের নামে অত্র বিদ্যালয়টি প্রতিষ্ঠিত হয়েছিলো। ১৯৬৭ সালের পহেলা জানুয়ারি বিদ্যালয়টি প্রতিষ্ঠিত হয়।   শ্রেণি, বিভাগ ও শাখা সমূহ  মূলত এই বিদ্যালয়ে ৬ষ্ঠ থেকে ১০ শ্রেণি পর্যন্ত  লেখাপড়া করার সুযোগ রয়েছে। ৬ষ্ঠ শ্রেণি ; শাখা - ক,খ, গ ৭ম শ্রেণি ; শাখা - ক,খ, গ ৮ম শ্রেণি ; শাখা - ক,খ, গ ৯ম-১০ম শ্রেণি ; বিভাগ - বিজ্ঞান, মানবিক, ব্যবসায় শিক্ষা   ভর্তি  এই বিদ্যালয়ে ৬ষ্ঠ থেকে ৯ম শ্রেণীতে ভর্তি কার্যক্রম সম্পন্ন হয়ে থাকে। সাধারণত জানুয়ারীতেই এই ভর্তি কার্যক্রম অনুষ্ঠিত হয়।   ইউনিফর্ম ড্রেস   সবুজ সালোয়ার কামিজ  সাদা পায়জামা  সবুজ ওড়না ও বেল্ট  সবুজ এপ্রন (ঐচ্ছিক)  সাদা মোজা ও জুতা (সু বা কেডস)   খেলাধুলা ও সহপাঠ্যকর্ম  বিদ্যালয়ের শিক্ষার্থীদের শারীরিক শিক্ষাসহায়ক পাঠক্রম রয়েছে এবং প্রতি সপ্তাহে একটি পি.টি. ক্লাস বাধ্যতামূলকভাবে অনুষ্ঠিত হয়। বিদ্যালয়ের শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা সহ নানা আয়োজনে ব্যবহৃত হয়।   বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। ২০১৭ সালে বিদ্যালয়টি ৫০ বছর পূর্তি উৎসব পালন করে। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।   উল্লেখযোগ্য শিক্ষার্থী    তথ্যসূত্র   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত বিষয়শ্রেণী:কাজী নজরুল ইসলামের নামাঙ্কিত স্মারক
মেরিতেল মাস পুহাদাস (; জন্ম: ২৫ ডিসেম্বর ১৯৯৪; মেরিতেল মাস নামে সুপরিচিত) হলেন একজন স্পেনীয় সমলয় সাঁতারু, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  মাস স্পেনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন মেরিতেল মাস পুহাদাস ১৯৯৪ সালের ২৫শে ডিসেম্বর তারিখে স্পেনের গ্রানোয়ের্সে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মাস স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তেল ফেরে, মারিনা গার্সিয়া পোলো, লিলু লুইস ভালেত, আলিসা ওজহোগিনা, পাউলা রামিরেস, ইরিস তিও এবং ব্লাঙ্কা তোলেদানোর সাথে স্পেনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯০০.৭৩১৯ পয়েন্ট অর্জন করে ব্রোঞ্জ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৭.১৪৭৫, ৩৪৬.৪৬৪৪ এবং ২৬৭.১২০০ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় নারী সাঁতারু বিষয়শ্রেণী:স্পেনীয় সমলয় সাঁতারু বিষয়শ্রেণী:স্পেনের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী স্পেনীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু
ভারতে বসবাসরত বাংলাদেশী হলো প্রবাসী বাংলাদেশী মানুষজন যারা এখন ভারতে বসবাস করছে। বাংলাদেশের স্বাধীনতার পর থেকে ভারতবর্ষে ব্যাপক হারে মানুষ অনুপ্রবেশ করতে থাকে। এই অনুপ্রবেশ উভয় দেশের মধ্যে যথেষ্ট পরিমানে রাজনৈতিক সামাজিক এবং সাংস্ক্তিক চাপান-উতোরের সৃষ্টি করেছে। বিভিন্ন সমস্যা থাকা সত্ত্বেও দুটি দেশের অর্থনৈতিক সম্পর্ক সূদৃঢ রাখা এবং সামাজিক ও রাজনৈতিক সাম্যঞ্জস্য বজায় রাখাতে প্রবাসী বাঙালীদের ভুমিকা অনস্বীকার্য। ভারতে বাংলাদেশীর সংখ্যাবৃদ্ধি কিন্তু ব্যাপক হারে ক্রমবর্ধমান।   ২০০১ সালে ভারত সরকার দ্বারা পরিচালিত একটি আদমসুমারিতে আনুমানিক ভাবে বাংলাদেশীর সংখ্যা ছিল ৩.১মিলিয়ন। ২০০৯ সালের আদমসুমারি অনুযায়ী বাংলাদেশীদের সংখ্যা বেড়ে দাঁড়ায় আনুমানিক ভাবে ১৫মিলিয়ন। ২০১২ সালে মুল্লাপল্লী রামচন্দ্রন, স্বরাষ্ট্র প্রতিমন্ত্রী দাবি করেন যে গত এক দশকে প্রায় ১.৪ মিলিয়ন বাংলাদেশী অভিবাসী ভারতে প্রবেশ করেছে। ২০০৭ সালে ভারত সরকার বলেছিল যে ভারতে ২0 মিলিয়ন পর্যন্ত বসবাসকারীরা অবৈধভাবে বসবাস করছে, যদিও ইন্ডিয়ান স্ট্যাটিস্টিকাল ইনস্টিটিউটএর অধ্যাপক সমীর গুহ রায় এই অনুমানকে "স্পষ্টভাবে অতিরঞ্জিত" বলে অভিহিত করেছেন। জনসংখ্যা বৃদ্ধির এবং জনসংখ্যাতাত্ত্বিক পরিসংখ্যান পরীক্ষা করার পর, অধ্যাপক রায় বলেছেন যাদের অবৈধ অভিবাসী বলে চিহ্নিত করা হচ্ছে তারা আসলে প্রতিবেশী রাজ্য থেকে আসা ভারতেরই বাসিন্দা।   দেশভাগের পূর্বাবস্থা – সত্তরের দশক  ভারত বিভাগের আগে বর্তমান বাংলাদেশ, পশ্চিমবঙ্গ, ও আসাম একই জায়গা ছিল। ঔপনিবেশিক শাসনের সময়কালে আসামের জনসংখ্যা খুবই কম ছিল। ব্রিটিশরা আসামের পার্বত্য অঞ্চল থেকে বিভিন্ন খনিজসম্পদ আহরণ করার উদ্দেশ্যে আসামকে আরো জনবসতিপূর্ণ করে তুলতে চেষ্টা করে, যাতে তাদের পক্ষে শ্রমিক সহজলভ্য হয়। সেই সময়ে বহু মানুষকে অধুনা বাংলাদেশের উত্তর অংশ এবং অধুনা পশ্চিমবঙ্গ থেকে আসামে স্থানান্তর করা হয়।  ১৯৪৬ সালের দাঙ্গার সময় থেকেই মানুষ ধর্মের ভিত্তিতে সামাজিক ভাবে ভাগ হতে শুরু করে তারপর ১৯৪৭ সালের ভারতভাগ ঘোষণা হবার পরে বাংলাদেশের শত শত শরণার্থী পশ্চিমবঙ্গে আশ্রয় নেন এবং পশ্চিমবঙ্গের শত শত শরণার্থী বাংলাদেশে আশ্রয় নেন।  ১৯৭১ সালে বাংলাদেশ মুক্তিযুদ্ধ চলাকালে পশ্চিম পাকিস্তানের সশস্ত্র বাহিনীর দ্বারা পরিচালিত গণহত্যা থেকে প্রাণে বাঁচার জন্যে আনুমানিক ১০ লাখেরও বেশি মানুষ পূর্ব পাকিস্তান থেকে ভারতে পালিয়ে যায়। শরণার্থী ক্যাম্পে কলেরার প্রাদুর্ভাব দেখা দেওয়ায়  বিশ্ব স্বাস্থ্য সংস্থা (WHO) এর অনুমান অনুযায়ী ৩০০০ জন মানুষ মারা যায়। বিশ্ব স্বাস্থ্য সংস্থা অনুযায়ী ৫১০০০ জন এই রোগে আক্রান্ত হয়।   অবৈধ অনুপ্রবেশের কারণ  একজন মন্তব্যকারীর মতে, বাংলাদেশ থেকে ভারত যাত্রা বিশ্বের সবচেয়ে সস্তা মাইগ্রেশন(অনুপ্রবেশ) । ২০০০টাকা (প্রায় 30 মার্কিন ডলার), টাকার বিনিময়েই যাওয়া যায়। আলাদা করে দালালি দেওয়ার প্রয়োজন হয় না। বাংলাদেশিরা সাংস্কৃতিকভাবে ভারতে বাঙালি জনগণের মতোই, তারা ভারতীয় নাগরিক হিসেবে টিকে থাকতে সক্ষম এবং ভারতে যে কোনও অংশে খুব কম টাকার বিনিময়ে বসতি স্থাপন করতে সক্ষম। সামান্য দুশো টাকার বিনিময়ে সম্পূর্ণ ভারতীয় পরিচয়পত্র(জাল দলিলপত্র সহ) পাওয়া সম্ভব। ভোটব্যাঙ্কের পাল্লা ভারী করার জন্যে স্থানীয় রাজনৈতিক নেতারাও এই ব্যাপারে সমর্থন দিয়ে থাকেন।   আরও দেখুন    বাংলাদেশে ভারতীয়    তথ্যসূত্র   বিষয়শ্রেণী:বাংলাদেশী বিক্ষিপ্ত উদ্বাসন বিষয়শ্রেণী:ভারতে অভিবাসন
বিদ্যাধিরাজতীর্থ ছিলেন একজন হিন্দু দার্শনিক, দ্বান্দ্বিকতাবিদ এবং মধ্বাচার্য পীঠের সপ্তম ধর্মগুরু এবং (আনুমানিক ১৩৮৮ - ১৩৯২ খ্রিস্টাব্দ) থেকে পীতাধিপতি হিসাবে কাজ করেছিলেন।  বিদ্যাধিরাজ পাঁচটি প্রধান রচনা রচনা করেছিলেন - চান্দোগ্যভ্যাষ্টিক, গীতাবিবর্তি,  বিষ্ণুসহস্রনামবিবৃত্তি, বাক্যর্থ-চন্দ্রিক ও বিশ্বপদী।  মঠের বিভাজন বিদ্যাধিরাজতীর্থের সময়ে মাধব মঠের প্রথম দ্বিখণ্ডন ঘটেছিল। ঐতিহ্য অনুসারে বিদ্যাধিরাজ তার একজন শিষ্য রাজেন্দ্রতীর্থকে সিংহাসনে বসাতে চান।।কিন্তু যখন বিদ্যাধিরাজ অসুস্থ হয়ে পড়েন এবং রাজেন্দ্রতীর্থের কাছে আনুষ্ঠানিকভাবে মঠ হস্তান্তর করার সময় আসে, যিনি পরবর্তীকালে, যিনি সঙ্কটজনক সময়ে সফরে ছিলেন। তাই বিদ্যাধিরাজ তাঁর শিষ্য কবীন্দ্রতীর্থকে তাঁর উত্তরাধিকারী সিংহাসনে নিযুক্ত করেন। বিদ্যাধিরাজের উত্তরসূরি হিসেবে কবীন্দ্রতীর্থের এই নির্বাচন, রাজেন্দ্র তীর্থকে ত্যাগ করার ফলে মাধব মঠগুলিকে বিভক্ত করা হয়, যেমন কবীন্দ্রতীর্থের সভাপতিত্বে উত্তরাদি মঠ এবং রাজেন্দ্রতীর্থের নেতৃত্বে সোসলেতে ব্যাসারায় মঠ। কবীন্দ্রতীর্থকে তার গুরু বিদ্যাধিরাজতীর্থ ঐতিহ্যগতভাবে আনুষ্ঠানিকভাবে "বেদান্ত সম্রাট" হিসাবে মুকুট পরিয়েছিলেন। সমগ্র সংস্থা এবং উত্তরাদী মঠের সমস্ত সম্পত্তি একটি জমকালো অনুষ্ঠানে শ্রী কবীন্দ্রতীর্থের কাছে প্রকাশ্যে হস্তান্তর করা হয়েছিল। শ্রী উত্তরাদি মঠ হল শ্রী মধ্বাচার্যের আদি বংশ।  তথ্যসূত্র  উৎস    বিষয়শ্রেণী:মাধব ধর্মীয় নেতা বিষয়শ্রেণী:দ্বৈত দার্শনিক বিষয়শ্রেণী:কর্ণাটকের পণ্ডিত বিষয়শ্রেণী:কর্ণাটকের ইতিহাস বিষয়শ্রেণী:দ্বৈত বেদান্ত বিষয়শ্রেণী:১৪শ শতাব্দীর ভারতীয় দার্শনিক
জাহিরাবাদ লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৪৫,৩৫৪ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি তেলেঙ্গানার সাঙ্গারেড্ডি এবং কামারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/telangana2018/https://ceotelangana.nic.in/  ইতিহাস জাহিরাবাদ লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত ভারতের প্রথম নির্বাচনটির সময়ে এই লোকসভা কেন্দ্র গঠিত হয় নি৷ অন্ধ্রপ্রদেশ রাজ্যে অন্তর্ভুক্তির পর এই কেন্দ্রে ২০০৯ তে প্রথম (পঞ্চোদশ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী সুরেশ কুমার শ্বেতকর৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী বি বি পাটিল৷   বিধানসভা কেন্দ্র গুলি  লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।   জুকল বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি কামারেড্ডি জেলায় অবস্থিত৷  বাঁশওয়াড়া বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন৷  ইয়েলারেড্ডি বিধানসভা কেন্দ্র এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন।  কামারেড্ডি লোকসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন৷৷  নারায়ণখেড় বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র। এটি একটি অসংরক্ষিত আসন। এটি সঙ্গারেড্ডি জেলায় অবস্থিত৷  আন্দোল বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি তফসিলী জাতিদের জন্য সংরক্ষিত আসন৷  জাহিরাবাদ বিধানসভা কেন্দ্র এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি একটি তফসিলী জাতিদের জন্য সংরক্ষিত আসন।  তথ্যসূত্র  বিষয়শ্রেণী:তেলেঙ্গানার লোকসভা কেন্দ্র বিষয়শ্রেণী:মেদক জেলা
গৌতম গুলাটি (জন্ম: ২৭ নভেম্বর ১৯৮৭) হলো ভারতীয় চলচ্চিত্র এবং টেলিভিশন অভিনেতা। তিনি স্টার প্লাস-এ প্রচারিত দিয়া অর বাতি হাম নাটকের মাধ্যমে পরিচিতি লাভ করেন। এরপর তিনি কালারস-এ প্রচারিত বিগ বস ৮-এ প্রতিযোগী হিসেবে প্রবেশ করে, যেখানে তিনি বিজয়ী নির্বাচিত হন। তিনি রাকেশ মেহতার স্বল্পদৈর্ঘ্যের ছবি "ডারপোক"-এ অভিনয় করেন, যেটি ৬৭তম কান চলচ্চিত্র উৎসবে দেখানো হয়। সেখানে তিনি ২৮ বছরের এক অস্থির যুবকের চরিত্রে অভিনয় করেছেন। তিনি "সিদ্ধার্থ- দ্য বুদ্ধ" নামক ছবিতেও অভিনয় করেছেন, যেখানে তিনি দেবদত্তের চরিত্রে অভিনয় করেছেন। সেই সাথে তিনি ক্রিকেটার মোহাম্মদ আজহারউদ্দীন-এর জীবনীমূলক ছবি আজহার (চলচ্চিত্র)-এ ক্রিকেটার রবি শাস্ত্রীর চরিত্রে অভিনয় করেছেন। কনিকা কাপুরের গান "টেডি বেয়ার"-এর সঙ্গীত ভিডিওতেও তাকে দেখা গেছ, যে ভিডিওটি সাক্ষী সাল্ভে-এর বই "দ্য বিগ ইন্ডিয়ান ওয়েডিং" এর প্রচারণার জন্য তৈরি করা হয়েছিল।  টেলিভিশন   সাল  অনুষ্ঠান  চরিত্র ২০০৮-০৯ কাহানি হামারি মহাভারত কি  দুর্যোধন ২০০৮-০৯ কসম সে  ভারুন সাহিল বালি ২০০৮-১০ তুঝ সাঙ্গ প্রীত লাগায়ি সাজনা  তেজি ২০১০-১১ পেয়ার কি ইয়ে এক কাহানি  শোরেয়া খান্না ২০০১-১৪ দিয়া অর বাতি হাম ভিকরাম রাঠি ২০১৩ নাচ বালিয়ে ৫ স্বয়ং (দিয়া অর বাতি হামের নিলুকে সমর্থন করার জন্য) ২০১৪-১৫ বিগ বস ৮ বিজয়ী ২০১৫ ফারাহ কি দাওয়াত অতিথি ২০১৫ ইন্ডিয়াস নেক্সট টপ মডেল অতিথি ২০১৫ এমটিভি বিগ এফ উপস্থাপক ২০১৫ ঝালাক দিখলা জা রিলোডেড মোহিত মালিককে সমর্থন করার জন্য ২০১৫ বিগ বস ৯  অতিথি  চলচ্চিত্র   সাল  চলচ্চিত্র  চরিত্র ২০১৪ ডারপোক জোগি ২০১৪ সিদ্ধার্থ- দ্য বুদ্ধ দেবদত্ত ২০১৬ আজহার রবি শাস্ত্রী  পুরস্কার এবং মনোনয়ন  সাল পুরস্কার বিভাগ অনুষ্ঠান চরিত্র পরিণাম ২০১৪ ১৩তম ইন্ডিয়ান টেলি অ্যাওয়ার্ডস শ্রেষ্ঠ অভিনেতা (পার্শ্ব চরিত্র) (কমেডি) দিয়া অর বাতি হাম ভিকরাম আরুন রাঠি  ২০১৫ টেলিভিশন স্টাইল অ্যাওয়ার্ডস রিয়ালিটি শোতে সবচেয়ে আড়ম্বরপূর্ণ পুরুষ বিগ বস ৮ স্বয়ং  ২০১৫ ৮তম বোরোপ্লাস গোল্ড অ্যাওয়ার্ডস সর্বাধিক ফিট অভিনেতা বিগ বস ৮ স্বয়ং  ২০১৫ ইন্ডিয়ান টেলিভিশন একাডেমী অ্যাওয়ার্ডস রিয়ালিটি শোতে সবচেয়ে আড়ম্বরপূর্ণ পুরুষ বিগ বস ৮ স্বয়ং  ২০১৫ ইন্ডিয়া টিভি যুবা অ্যাওয়ার্ডস শ্রেষ্ঠ টিভি অভিনেতা     তথ্যসূত্র  বহিঃসংযোগ           বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন অভিনেতা বিষয়শ্রেণী:দিল্লির অভিনেতা
পল ডাংশু ভারতের ত্রিপুরার একজন ভারতীয় রাজনীতিবিদ। তিনি তিপ্রা মোথা পার্টির প্রার্থী হিসাবে ২০২৩ সালের ত্রিপুরা বিধানসভা নির্বাচনে জয়ী হন এবং করমছড়া বিধানসভা কেন্দ্র থেকে ত্রিপুরা বিধানসভার সদস্য হন।   রাজনৈতিক পেশা    প্রারম্ভিক বছর  ২০২০ সালে গঠিত হওয়ার পর থেকে পল গত কয়েক বছর ধরে টিপরা মোথা পার্টির প্রধান মিডিয়ার দায়িত্বে ছিলেন।   ত্রিপুরা বিধানসভায় বিধায়ক  ২০২৩ সালে, পল ত্রিপুরা বিধানসভা নির্বাচনে প্রতিদ্বন্দ্বিতা করেছিলেন যখন তাকে টিপরা তার তরুণ মুখদের একজন হিসাবে সামনে রেখেছিল। তিনি প্রবীণ বিজেপি প্রার্থী ব্রজলাল ত্রিপুরার বিরুদ্ধে জয়লাভ করেন এবং বিজেপি রাজনীতিবিদ কংগ্রেস দিবা চন্দ্র হরাংখাওল। ২০,৪৯৬ ভোট পেয়ে জয়ী হন।  তিনি মোট ভোটের বিশাল ৫২.৭৩% ভোট পেয়েছেন।   নির্বাচনী ইতিহাস    তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:জীবিত ব্যক্তি বিষয়শ্রেণী:তিপ্রা মোথা পার্টির রাজনীতিবিদ
গ্লোবাল টাইমস (simplified Chinese: 环球时报; traditional Chinese: 環球時報; pinyin: Huánqiú Shíbào) এক দৈনিক সংবাদপত্র, পিপলস ডেইলির সঙ্গে সম্পর্কিত। এটি সাম্যবাদী চীনা দৃষ্টিকোণের আন্তর্জাতিক সংবাদ প্রকাশ করে।Beijing-based newspaper Global Times launches English edition, People's Daily, 20 April 2009   ইতিহাস  ১৯৯৩ সালে চীনা ভাষার প্রকাশন হিসাবে যাত্রারম্ভ করা কাগজটির ইংরাজী সংস্করণ ২০ এপ্রিল ২০০৯ সালে আরম্ভ করা হয়।"About Us" , Global Times বহিঃ মাধ্যমের বিরুদ্ধে লড়াই করতে প্রায় ৪৫ বিলিয়ন য়ুইয়ান বা ৬.৬ বিলিয়ন (৬৬০ কোটি) ইউ এস ডলার খরচ হয়েছিল।  চীনা ভাষার সংস্করণ আন্তর্জাতিক সমস্যা এবং সংবাদে অধিক গুরুত্ব প্রদান করে, পরে ইংরাজী ভাষার সংস্করণটি চীনা আন্তরিক সংবাদতে অধিক গুরুত্ব আরোপ করে।   সম্পাদনা  চীনা ভাষার সংস্করণটি এক সরকারপন্থী এবং উগ্র জাতীয়তাবাদী অবস্থান গ্রহণ করা বলে অনেকে মত পোষণ করেন।“Patriotic” Voices? পরে, ইংরাজী ভাষার সংস্করণটি এমন উগ্র পন্থা অবলম্বন করে না বলে একজন সম্পাদক মত প্রকাশ করেছেন।Richard Burger on being a foreign editor at the Global Times  Danwei.org, 8 May 2009   References   বিষয়শ্রেণী:সংবাদপত্র বিষয়শ্রেণী:চীনা (সরলীকৃত) ভাষার সংবাদপত্র বিষয়শ্রেণী:সাম্যবাদী সংবাদপত্র বিষয়শ্রেণী:১৯৯৩-এ প্রতিষ্ঠিত সংবাদপত্র বিষয়শ্রেণী:চীনা কমিউনিস্ট পার্টির সংবাদপত্র বিষয়শ্রেণী:চীনের দৈনিক সংবাদপত্র
একসারা ভারতের পশ্চিমবঙ্গ রাজ্যের হাওড়া জেলার একটি শহর ।   জনসংখ্যার উপাত্ত  ভারতের ২০০১ সালের আদম শুমারি অনুসারে একসারা শহরের জনসংখ্যা হল ৬৪৮৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে একসারা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল